Harlemas

Harlemas – miestas Nyderlandų vakaruose, prie Spaarne upės, netoli Šiaurės jūros, apie 20 km į vakarus nuo Amsterdamo; Šiaurės Olandijos provincijos centras. Išvystyta spaudos ir leidybos, vaistų pramonė, gajos gėlių auginimo (ypač tulpių ir jacintų) tradicijos.

Stovi Šv. Bavo bažnyčia (pastatyta 1390–1520 m., yra vieni didžiausių pasaulyje vargonai, pagaminti 1735–1738 m.). Priešais bažnyčią stovi paminklas L. Kosteriui, kurį olandai laiko spausdinimo išradėju. Yra rotušė (Stadhuis; XIII a.), dailininko F. Halso muziejus (daug XVII a. olandų paveikslų), P. Teilerio muziejus (1778 m., seniausias šalyje).

Istorija 

Harlemas buvo svarbus Nyderlandų sukilime prieš ispanus. 1572 m. miestą užėmė ispanų armija, bet po 7 mėnesių miestas pasidavė. Tačiau jau 1576 m. princas Vilhelmas I atkovojo miestą iš ispanų ir prijungė prie Nyderlandų.

Sportas

Futbolas 
 HFC Haarlem
 Koninklijke HFC
 RC Heemstede (iki 1932 m.)
 VV Schoten

Miestų partnerystė 
Harlemas turi partnerystę su šiais miestais:
  Osnabriukas, Vokietija, nuo 1961 m.
  Anžė, Prancūzija, nuo 1964 m.
  Mutarė, Zimbabvė, nuo 1992 m.
  Emirdağ, Turkija, nuo 1995 m.

Šaltiniai 

Nyderlandų miestai